CELEX: 31971R2120
Language: el
Date: 1971-10-01 00:00:00
Title: Κανονισμός (ΕΟΚ) αριθ. 2120/71 της Επιτροπής της 1ης Οκτωβρίου 1971 περί καθορισμού του ανωτάτου χρονικού ορίου για την απόδοση των εξόδων αποθεματοποιήσεως προς τους οργανισμούς παρεμβάσεως εντός του πλαισίου του συστήματος αντισταθμίσεως των εξόδων αποθεματοποιήσεως στον τομέα της ζάχαρης

Avis juridique important

|

31971R2120

Κανονισμός (ΕΟΚ) αριθ. 2120/71 της Επιτροπής της 1ης Οκτωβρίου 1971 περί καθορισμού του ανωτάτου χρονικού ορίου για την απόδοση των εξόδων αποθεματοποιήσεως προς τους οργανισμούς παρεμβάσεως εντός του πλαισίου του συστήματος αντισταθμίσεως των εξόδων αποθεματοποιήσεως στον τομέα της ζάχαρης  

Επίσημη Εφημερίδα αριθ. L 222 της 02/10/1971 σ. 0014 - 0014 Φινλανδική ειδική έκδοση: Κεφάλαιο 3 τόμος 4 σ. 0037  Δανική ειδική έκδοση: Σειρά I Κεφάλαιο 1971(III) σ. 0743  Σουηδική ειδική έκδοση: Κεφάλαιο 3 τόμος 4 σ. 0037  Αγγλική ειδική έκδοση: Σειρά I Κεφάλαιο 1971(III) σ. 0832  Ελληνική ειδική έκδοση: Κεφάλαιο 03 τόμος 7 σ. 0062  Ισπανική ειδική έκδοση: Κεφάλαιο 03 τόμος 5 σ. 0092  Πορτογαλική ειδική έκδοση : Κεφάλαιο 03 τόμος 5 σ. 0092 

ΚΑΝΟΝΙΣΜΟΣ (ΕΟΚ) αριθ. 2120/71 ΤΗΣ ΕΠΙΤΡΟΠΗΣ της 1ης Οκτωβρίου 1971 περί καθορισμού του ανωτάτου χρονικού ορίου για την απόδοση των εξόδων αποθεματοποιήσεως προς τους οργανισμούς παρεμβάσεως εντός του πλαισίου του συστήματος αντισταθμίσεως των  εξόδων αποθεματοποιήσεως στον τομέα της ζάχαρηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,.  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1060/71(2), και ιδίως το άρθρο 8 παράγραφος 3,  Εκτιμώντας:  ότι ο κανονισμός (ΕΟΚ) αριθ. 750/68 του Συμβουλίου της 18ης Ιουνίου 1968 περί των γενικών κανόνων αντισταθμίσεως των εξόδων αποθεματοποιήσεως στον τομέα της ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ. 152/71(4), προβλέπει  ιδίως ότι το αναγκαίο ποσό για την απόδοση των εξόδων αποθεματοποιήσεως αποτελείται από συνεισφορές σε βάρος των ζαχαροβιομηχάνων- ότι το άρθρο 2 παράγραφος 3 του ιδίου κανονισμού ορίζει ότι η απόδοση για την αποθεματοποίηση από τους οργανισμούς  παρεμβάσεως ζάχαρης που αποτέλεσε το αντικείμενο μέτρων παρεμβάσεως περιορίζεται εντός ορισμένης χρονικής περιόδου- ότι ο κανονισμός (ΕΟΚ) αριθ. 1280/71 της Επιτροπής της 18ης Ιουνίου 1971 περί καθορισμού των λεπτομερειών εφαρμογής σε ό,τι αφορά την αγορά ζάχαρης από τους οργανισμούς παρεμβάσεως(5), προβλέπει για τη ζάχαρη που προσφέρεται στην παρέμβαση, τη σύναψη  συμβάσεων αποθηκεύσεως μεταξύ των πωλητών και των οργανισμών παρεμβάσεως- ότι το άρθρο 7 του εν λόγω κανονισμού καθορίζει ορισμένες ανώτατες προθεσμίες για τη διάρκεια ισχύος των εν λόγω συμβάσεων αποθηκεύσεως- ότι πρέπει να καθορίζεται ανώτατη χρονική  περίοδος για την εν λόγω απόδοση αφού ληφθεί υπόψη, αφ' ενός, η χρονική περίοδος για την οποία δύναται να καταστεί υποχρεωτική η κατάρτιση συμβάσεως αποθηκεύσεως και, αφ' ετέρου, η κανονική χρονική διάρκεια η οποία απαιτείται για να διατεθεί η ζάχαρη  που είναι στην παρέμβαση- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως της Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η απόδοση, εντός του πλαισίου του συστήματος της αντισταθμίσεως των εξόδων αποθεματοποιήσεως στους οργανισμούς παρεμβάσεως, στην οποία αναφέρεται το άρθρο 2 παράγραφος 3 του κανονισμού (ΕΟΚ) αριθ. 750/68, περιορίζεται στη χρονική περίοδο που  συμπεριλαμβάνεται μεταξύ της προσωρινής πληρωμής της εν λόγω ζάχαρης και της λήξεως της ανωτάτης χρονικής περιόδου ισχύος των συμβάσεων αποθηκεύσεως, η οποία ορίζεται στο άρθρο 7 παράγραφος 2 εδάφιο α) και β) και παράγραφος 3 του κανονισμού (ΕΟΚ) αριθ.  1280/71, αυξημένης κατά δύο μήνες.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1971.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 1 Οκτωβρίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. 308 της 18.12.1967, σ. 1.  (2) ΕΕ αριθ. Ν 115 της 27.5.1971, σ. 16.  (3) ΕΕ αριθ. Ν 137 της 21.6.1968, σ. 4.  (4) ΕΕ αριθ. Ν 22 της 28.1.1971, σ. 1.  (5) ΕΕ αριθ. Ν 133 της 19.6.1971, σ. 34.